
Mnogo sam čitao o predznacima Sudnjeg dana o kojima nas je obavijestio Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, kao što je pojava Mehdije i Dedžala, te silazak Isaa, a.s., i mnogi drugi predznaci. Ono što me najviše zapanjilo od svega toga je činjenica da su se neki predznaci već ostvarili ili se upravo ostvaraju. Brz protok vremena, konzumiranje alkohola u velikim količinama, širenje…


nemorala i prostitucije, slušanje muzike na svakom koraku, samo su neki od tih predznaka koji su se ostvarili, a tu je i mnoštvo drugih koje nismo spomenili. Moje pitanje glasi: Kakvo je vaše mišljenje o pitanju tri već nabrojana predznaka (pojava Mehdije, Isaa, a.s. i Dedžala). Da li su oni pitanje naše najbliže budućnosti i da li će se desiti za vrijeme našeg života? Da vas Allah, dž.š., nagradi najboljom nagradom!


* 
* 
* 
* 
* 
* 
* 

 
Da li je moguća pojava Mehdije, Dedždžala ili Isa’a, a.s., u našem vremenu?

Neka je hvala Uzvišenom Allahu. Što se tiče pojave tri već spomenuta predznaka (pojava Mehdije i Dedžala, te silazak Isaa, a.s.), nema nikakve sumnje u to da će se oni dogoditi, što zaključujemo iz vjerodostojnih argumenata. Pojava ova tri predznaka vremenski su međusobno povezana, tako će Isa, a.s., klanjati iza Mehdije i ubiti Dedždžala, što se, također, zaključuje iz sigurnih dokaza. A odgovor na pitanje kada će se to dogoditi zna samo Uzvišeni Allah.


Iako vjerski tekstovi upućuju da je njihovo događanje blizu, ipak ostaje tajna koju zna samo Allah, dž.š., da li će se sve ovo dogoditi za vrijeme našeg života ili poslije njega.Vjerniku je ostala mogućnost da traži zaštitu kod Allaha, dž.š., od iskušenja općenito, a posebno od iskušenja Dedžala. Isto tako, vjerniku je ostavljena mogućnost ***[dove](https://pitajucene.com/search/dove/questions/ "Pretraži pitanja o dove")***, gdje se može i javno i potajno obraćati Allahu, dž.š., sa molbom da ga učvrsti postojanom riječju na ovom i budućem svijetu.


Na pitanje odgovorio: dgovori o islamskom vjerovanju – Muhammed Salih Munedždžid – 88 str.  

Preuzeto sa stranice <http://www.n-um.com>


